
ΠΡΟΛΟΓΟΣ 
της Διακοινοβουλευτικής Συνέλευσης Ορθοδοξίας (Δ.Σ.Ο.) 


ο 2016 έχει ανακηρυχθεί έτος Ελλάδας στη Ρωσία και Ρωσίας στην Ἑλλάδα. Η Διακοινοβου- 

λευτική Συνέλευση Ορθοδοξίας (Δ.Σ.Ο.) µετά απὀ απόφαση τῆς Γενικής της Συνέλευσης, 
συμβάλλει στους εορτασμούς µε τη διοργάνωση εκδηλώσεων και την παρουσίαση εκδόσεων, ενώ 
συγχρόνως εορτάζει την επέτειο των χιλίων χρόνων παρουσίας Ρώσων μοναχών στη χερσόνησο 
του Αγίου Όρους. Το ιστορικό αυτό γεγονός ενδυναµώγει και αναδεικνύει τον οικουµενικό χαρα- 
κτήρα του ιερού τόπου, αφιερωμένου στη λατρεία της Ὑπεραγίας Θεοτόκου. Ἡ θητεία των Ρώσων 
μοναχών στον Άθω ενίσχυσε το μοναστικό ιδεώδες και συνέβαλε καθοριστικά στην ανάπτυξη 
της κοινοβιακής ζωής ως κυριότερης µορφής ορθόδοξου μοναχισμού στους κόλπους της Εκκλη- 
σίας του Χριστού. 


Η Διακοινοβουλευτική Συνέλευση Ορθοδοξίας, αμιγώς πολιτική διεθνής οργάνωση, πάντοτε 
συμμετέχει σε εορτασμούς επετείων που σχετίζονται µε αξιοσημείωτα γεγονότα της ορθόδοξης 
ιστορίας. Με κάθε εφικτό τρόπο υποστηρίζει και ενισχύει την ανάπτυξη αρµονικών σχέσεων 
μεταξύ των ορθόδοξων λαών, όπως οιλαοί της Ελλάδας και της Ρωσίας, των οποίων οι ιστορικοί 
δεσμοί έχουν τις ρίζες τους στην κοινή τους οµολογιακή, θρησκευτική και πολιτιστική παράδοση. 


Οι δύο αυτοί λαοί, διατηρώντας τη µοναδικότητά του ο καθένας, βρίσκονται σε συνεχή αλλη- 
λεπίδραση στο χώρο της ορθόδοξης πίστης και εμπλουτίζουν τον παγκόσμιο πολιτισμό µετους 
πνευματικούς θησαυρούς τους, µετην παράδοση και την ιστορία τους, προβάλλοντας την Όρθο- 
δοξία ως πρότυπο νοηµατοδότησης του βίου. 


Γι αυτόν το λόγο τα κοινοβούλια τῆς Ελλάδας και της Ρωσίας, ως χώροι πολιτικής δημοκρατικής 
εκπροσώπησης των δύο λαών, στηρίζουν ενεργά, επί είκοσι τρία συναπτά έτη, τις δραστηριότη- 
τες της Διακοινοβουλευτικής Συνέλευσης Ορθοδοξίας µε κάθε πρόσφορο µέσο. 


Στο πλαίσιο αυτό η Διακοινοβουλευτική Συνέλευση Ορθοδοξίας, σε συνεργασία µε την Αγιορει- 
τική Φωτοθήκη της µονής Σιμωνόπετρας του Αγίου Όρους, παρουσιάζει στο διεθνές κοινό την 
έκθεση µε τίτλο «Άθως. Το Άγιον Όρος». Στα εκθέµατα περιλαμβάνονται σπάνιες φωτογραφίες 
µε πρόσωπα και γεγονότα του Άθω και πρωτότυπες αγιορειτικές χαλκογραφίες που απεικονίζουν 
το φυσικό και δομημένο αγιορειτικό τοπίο καθώς και αγίους της Εκκλησίας µας. Δίνεται, έτσι, 
στη διεθνή κοινότητα η δυνατότητα να γνωρίσει ένα σπάνιο υλικό, το οποίο µε ιδιαίτερη φροντίδα 
έχουν συλλέξει και διασώσει οι αγιορείτες πατέρες. 

Ιδιαίτερες ευχαριστίες απευθύνονται στον ηγούμενο τῆς µονής Σιµωνόπετρας αρχιμανδρίτη 
Ἑλισαίο, στους μοναχούς και τους εκλεκτούς συνεργάτεςτους, οι οποίοι συνέβαλαν στην άρτια 
παρουσίαση του καταλόγου και της έκθεσης, µε τη μέριμνα και τις δαπάνες της Διακοινοβουλευ- 
τικής Συνέλευσης Ορθοδοξίας. 

Ευχόμαστε όλοι οι επισκέπτες της ἐκθεσης να νιώσουν χαρά ερχόµεγοι σε επαφή µετις πνευµα- 
τικές αξίες του Άθω. 

Αθήνα - Μόσχα, Μάιος 2016 

ΑΘΟΩΣ 
Το Άγιον Όρος 


Τ ην ηµέρα της Πεντηκοστής οι Απόστολοιτου Χριστού, µετην κάθοδο του Αγίου Πνεύματος, άρχισαν 
να κηρύττουν σε ἑνα εκκλησιαστικό σώµα εξαιρετικά ετερογενές, το οποίο μπορούσε πλέον να τους 
καταλάβει, ο καθένας στη γλὠσσα του: «Πάρθοι και Μήδοι και Ελαμίται, και οι κατοικούντες την Μεσοπο- 
ταµίαν, Ιουδαίαν τε και Καππαδοκίαν, Πόντον και την Ασίαν, Φρυγίαν τε και Παμφυλίαν, Αίγυπτον και τα 
µέρη της Λιβύης τής κατά Κυρήνην, και οι επιδημούντες Ρωμαίοι, Ιουδαίοι τε και προσήλυτοι, Κρήτες και 
Άραβες» (Πράξεις Αποστόλων 2:9-11). Ωστόσο, µε τη χάρη του Αγίου Πνεύματος, όλοι αντιλαμβάνονταν 
ακριβώς το ίδιο νόημα: ο καθένας μπορούσε να καταλάβει τους άλλους. Πρόκειται για την ιδανική περιγρα- 
φή της οικουµενικότητας. 


Ἡ οικουµενικότητα της Εκκλησίας και η ενότητα του σώματος των πιστών υπήρξαν εξαρχής θεμελιώδη 
και αλληλένδετα στοιχεία στην ιστορία της χριστιανοσύνῆς. «Πορευθέντες, μαθητεύσατε πάντα τα έθνη» 
(Ματθαίος 28:19), ήταν η εντολή που έλαβαν οι Απόστολοι, και οι ίδιοι δίδαξαν ότι: «ουκ ένι Έλλην και 
Ἰουδαίος, περιτομή και ακροβυστία, βάρβαρος, Σκύθής, δούλος, ελεύθερος, αλλὰ τα πάντα και εν πάσι 
Χριστός» (Κολοσσαείς 3:11). 


Ωστόσο, απὀ τις απαρχές του χριστιανισμού η οικουμενική παράδοση συνάντησε πολλές φορές μπροστά 
της ως εμπόδιο τη φυλετική ἡ την κοινωνική διαφοροποίηση ἡ εν πάση περιπτώσει κάποια άλλη συνείδηση 
που παρακώλυε την ενότητα της Εκκλησίας. Αν δεν συνέβαινε αυτό, δεν θα χρειαζόταν να γράψει ο Παύ- 
λος προς τους Κολοσσαείς ότι «ουκ ένι Έλλην και Ιουδαίος», ούτε προς τους Γαλάτες ότι «ουκ ένι Ιουδαίος 
ουδέ Έλλην» (3:28). Τέτοια εμπόδια, µε παρεκκλίσεις απὀ την οικουµενικότητα, αναφέρονται πολλά στην 
ιστορία της Εκκλησίας αλλά και στην εξέλιξη του μοναχισμού. 


Ο μοναχισμός, ως βίωση τῆς αυταπάρνησης, είναι αγώνας. Η οικουµενικότητα και η ενότητα, βασικά 
στοιχεία του μοναχισμού, παραμένουν τα άθλα του μοναχού: «Άνθρωποι εκ διαφόρων γενών και χωρών 
κινηθέντες εις τοσαύτην ακρίβειαν ταυτότητος συνηρµόσθησαν, ώστε µίαν ψυχἠήν εν πολλοίς σώµασιν θε- 
ωρείσθαι, Και τα πολλά σώματα µιας γνώμης όργανα δείκνυσθαι», κατά τον Μέγα Βασίλειο. Ως αυθεντική 
έκφραση του μοναχισμού, το Άγιον Όρος υπήρξε στους δώδεκα αιώνες του μαρτυρηµένου ιστορικού βίου 
του µία πολιτεία µε οικουµενικό χαρακτήρα, µε μοναχούς που προέρχονται απὀ πολλά σηµεία της γῆς και 
ανήκουν σε πλήθος εθνοτήτων. 


Ανάμεσα στο πλήθος αυτό διακεκριμένη υπήρξε η προσέλευση και ἡ εγκαταβίωση Ρώσων μοναχών. Το 
2016 συμπληρώνονται χίλια χρόνια μοναχικού βίου τους στον ιερό τόπο, γεγονός στο οποίο αφιερώνονται 
οι εφετινοί εορτασμοἰ. 


Ἡ πρώτη ιστορική μαρτυρία της παρουσίας τους βρίσκεται σε έγγραφο τῆς Λαύρας του έτους 1016 στο 
οποίο περιλαμβάνεται συμφωνία ανάµεσα σε δύο αγιορειτικές μονές. Τη συμφωνία επικυρώνουν, όπως συ- 
νηθιζόταν, µε την υπογραφή τους οι ηγούμενοι των υπόλοιπων αθωνικών μονών. Ανάµεσα στις υπογραφές 
των ηγουµένων περιλαμβάνεται και η εξής: «Γεράσιμος μοναχός ελέω Θεού πρεσβύτερος και ηγούμενος 
µονής του Ρως μαρτυρών υπέγραψα» (Αε{ες ἄε Ί,αντα 1, αρ. 19:37). Ἡ επέτειος, επομένως, των χιλίων χρό- 
νων δεν αναφέρεται στην παρουσία αλλά στην πρώτη γραπτή μαρτυρία για την παρουσία Ῥώσων μοναχών 
στο Άγιον Όρος, που ασφαλώς θα ήταν παλαιότερη, για να υπάρχει ήδη «μονή του Ρως» το 1016. 


Δεσπόζουσα µορφή των απαρχών της είναι εκείνη του αγίου Αντώνιου Πετσέρσκι (983-1073), που ήρθε 
στο Άγιον Όρος λίγο µετά το 1051: παράλληλα, μνεία οφείλεται και στον Λαυρέντιο, ηγούμενο τῆς µονής 
Βυλουργού, «ήτοι των Ρουσών» (Αεΐος ἄε Ραπίέ]έδγηθη, αρ. 8:10): αυτός, το 1169, έλαβε απὀ τον Πρώτο του 
Αγίου Όρους την άλλοτε «πολυάνθρωπο» µονή Αγίου Παντελεήμονος. Μέσα στην επέτειο αυτή πρέπει, 
επίσης, να βρουν την κατάλληλη θέση οι αναρίθµητοι Ρώσοι ευγενείς και λαϊκοί οι οποίοι συνέδραμαν 
υλικά και ἠθικά τα μοναστήρια του Αγίου Όρους στη διάρκεια των έξι τελευταίων αιώνων. 


Ασφαλώς η συμβίωση μοναχών απὀ διαφορετικούς τόπους δεν ἦταν ανέφελη. Οι δυσκολίες που ανέκυψαν 
στη δισχιλιετή πορεία του χριστιανισμού επόμενο ήταν να ενσκήψουν στην Ορθόδοξη Εκκλησία και κατ᾽ 


επέκταση στο Άγιον Όρος. Δεν είναι λίγες οι εποχές που η οικουµενικότητα κάθε άλλο παρά βιώθηκε ως 
πραγματικότητα. Παρέμεινε, όµως, πάντοτε το ζητούμενο των μοναχών, το πρόταγµα των ασκητών, το 
περιεχόµενο τῆς προσευχής, η ελπίδα των ορθοδόξων, απὀ τις απαρχές του κοινοβιακού βίου στο Άγιον 
Όρος, τον 10ο αιώνα, µε τον άγιο Αθανάσιο τον Αθωνίτη, κτήτορα της Μεγίστης Λαύρας, ώς τις µέρες 
μας µε τον αρχιμανδρίτη Σωφρόνιο Σαχάροφ, που θήτευσε στο Άγιον Όρος, κτήτορα της µονής Προδρό- 
µου στο Έσσεξ της Αγγλίας, στην οποία συγκρότησε αδελφότητα µε μοναχούς και μοναχές απὀ διάφορες 
εθνότητες. 


Ἡ άρνηση του κόσμου γεννά το σεβασμό του κόσμου. Το Άγιον Όρος προσέλκυσε το σεβασμό των ορ- 
θοδόξων και το θαυμασμό των ετεροδόξων σε όλη την οικουμένη, ακριβώς διότι µπορεί να την εκφράσει 
όχι µόνο µέσα απὀ τον μοναδικό υλικό και πνευματικό κόσµο του, αλλά κυρίως µέσα από την άσκηση, 
την προσευχή, και την αγιότητα βίου πολλών μοναχών. Το Άγιον Όρος δεν είναι µόνο η συστηματική 

και διηνεκής άρνηση του κόσμου: είναι ταυτοχρόνως η κατάφαση της πολυπλοκότητας και του εσωτερι- 
κοὺ διαφορισμού του. Πράγματι, οι μοναχοί προέρχονται απὀ διάφορες χώρες και μιλούν διαφορετικές 
γλώσσες. Ὑπάρχει, όµως, ένας ανεξερεύνητος -περισσότερο ψυχικός παρά υλικός- μηχανισμός, επέκεινα 
των γλωσσικών και γεωγραφικών ορίων, µέσα απὀ τον οποίο τα πρόσωπα των ασκητών του Αγίου Όρους 
γίνονται γνωστά: ένας μηχανισμός που μεταδίδει την ακτινοβολία τῆς αγιορειτικής ζωής απὀ τα σπήλαια, 
τις καλύβες, τις σκήτες, τα κελιά και τις μονές προς τις πόλεις και τα χωριά της χριστιανοσύνης, προς τις 
ψυχές των ευσεβώγ. Σε αυτόν οφείλεται κυρίως η ακτινοβολία του Άθω και η επιθυµία πολλών ανθρώπων 
να τον επισκεφθούν ή, αν αυτό δεν είναι δυνατόν, να έχουν κάποια απεικὀνισή του, Κάτι απὀ αυτό, απὀ τη 
µορφή και την αγιότητά του. 


Οι χάρτινες εικόνες που δίνονταν απὀ τους μοναχούς στους προσκυνητές είναι σηµαντικά δείγµατα της 
ορθόδοξης χριστιανικής τέχνης του 18ου και 19ου αιώνα. Απεικονίζουν μοναστήρια και σκήτες, θρησκευτι- 
κές σκηνές και αγίους. Ἠταν το πιο πρόσφορο µέσο τῆς εποχἠς για να μεταφέρει την ευλογία των μοναχών 
στους πιστούς, αλλά και τις ελπίδες των πιστών στο Άγιον Όρος, διότι ο αγιώνυµος τόπος ήταν πάντοτε 
μακρινός και δυσπροσπέλαστος, ιδιαίτερα πριν αναπτυχθεί η τεχνολογία των μεταφορών: ακόµη και σή- 
µερα δεν είναι ένα εὔκολο ταξίδι. Γι αυτό και µία χαρακτική απεικόνιση του Όρους είχε ιδιαίτερη αξία για 
τους πιστούς, πόσο μάλλον µία εικόνα κατασκευασμένη στο Άγιον Όρος. 


Και όταν ο ρώσος Πέτρος Σεβαστιάνοφ, ηγούμενος τριών αποστολών (1852, 1857, 1859-1860), ταξίδεψε 
από την Αγία Πετρούπολη στον αγιώνυµο τόπο μεταφέροντας φωτογραφικές μηχανές για να αποτυπώσει 
χειρόγραφα και κειμήλια, άνοιξε τότε το µεγάλο κεφάλαιο τῆς φωτογραφικής τέχνης στον Άθω, διότι φεύ- 
γοντας άφησε τον εξοπλισμό του εκεί. Έκτοτε δημιουργήθηκαν φωτογραφικά εργαστήρια στις Καρυές, σε 
μονές και σε σκήτες και ελήφθησαν χιλιάδες φωτογραφίες μοναχών και μοναστηριών που συνέβαλαν στην 
ευρύτερη πρόσληψη του Αγίου Όρους απὀ τον κόσµο. Πολλές απὀ τις φωτογραφίες αυτές εντοπίστηκαν σε 
μονές, σκήτες, Καλύβες και κελιά του Άθω. Πολλές άλλες φωτογραφίες «ανακαλύφθηκαν» εκτός του Αγίου 
Όρους, στις τέσσερις γωνιές τῆς γῆς, ένδειξη της παγκόσμιας απἠχησής του. Είχαν ληφθεί απὀ επισκέπτες 
και προσκυνητές ή είχαν σταλεί απὀ μοναχούς και εργάτες στους συγγενείς τους, σε διάφορα σηµεία της 
χριστιανοσύνης. 


Από το ογκώδες υλικό των φωτογραφιών και των χαρακτικών που έχει συγκεντρωθεί τα τελευταία σαρά- 
ντα χρόνια απὀ τη µονή Σιμωνόπετρας προήλθε η παρούσα έκθεση. Στο πρώτο µέρος περιλαμβάνονται 
φωτογραφίες και στο δεύτερο µέρος χάρτινες εικόνες. 


ΠΡΟΣΩΠΑ ΚΑΙ ΓΕΓΟΝΟΤΑ 
ΤΟΥ ΑΓΙΟΥ ΟΡΟΥΣ 


ΦΩΤΟΓΡΑΦΙΕΣ 
ΑΠΟ ΤΗ ΣΥΛΛΟΓΗ 
πιο ΑΗ ΘΗΡΙΟΙΠΠΙΚιαί», ΦΧΟΠΟΚΘΙΠΗΚΙΕΙΣ 


ΑΓΙΟΡΕΙΤΙΚΗ ΦΩΤΟΓΡΑΦΙΑ 


Ἱερές μορφές και τεκμήρια ιστορίας 


Ὀρ ι φωτογραφίες που ακολουθούν χωρίζονται σε δύο ενότητες: Ἡ πρώτη αναφέρεται σε πρόσωπα και 
η δεύτερη σε γεγονότα. Τα πρόσωπα αποτελούν µία σύνθεση χαρακτηριστικών της αγιορειτικής 
προσωπογραφίας απὀ τα µέσα του 19ου αιώνα μέχρι τις µέρες µας. Περιλαμβάνουν μοναχούς που κατατά- 
χθηκαν μεταξύ των αγίων, ηγουµένους, ασκητές και άλλους εκφραστές τῆς µοναχικής ζωής. Στη δεύτερη 
ενότητα περιλαμβάνονται φωτογραφίες στις οποίες απαθανατίστηκαν σηµαντικά γεγονότα του αθωνικού 
βίου, κυρίως επισκέψεις ηγετών του ορθόδοξου χριστιανικού κόσμου στην περίοδο από το 1867 µέχριτο 
1963. Το φωτογραφικό αυτό υλικό επιλέχθηκε µε µεγάλη προσοχή, µε την ίδια στοργή και φροντίδα χάρη 
στην οποία διασώθηκε. 


Όλες σχεδόν οι φωτογραφίες που περιλαμβάνονται στον τόμο αυτόν προέρχονται απὀ λήψεις που έγιναν 
στο Άγιον Όρος, αρκετές απὀ επισκέπτες, επαγγελματίες φωτογράφους ή επιστήµονες, οι περισσότερες 
απὀ τοπικά φωτογραφικά εργαστήρια τα οποία λειτούργησαν απὀ μοναχούς που συνδύαζαν τα θρησκευτι- 
κά καθήκοντά τους µε ένα νέο, τότε, διακόνηµα, τη φωτογραφία. Τα φωτογραφικά θέµατα ήταν όψεις µο- 
ναστηριών, άγιες εικόνες, κώδικες και χειρόγραφα, πορτρέτα μοναχών και επισκεπτών, αποτυπώσεις γεγο- 
νότων και του φυσικού τοπίου του Άθω, καθώς και θρησκευτικές τελετές. Μία πλήρη σειρά φωτογραφικών 
λήψεων των αγιορειτικὠν μονών δημιούργησε, ήδη απὀ τη δεκαετία του 1860, το φωτογραφικό εργαστήριο 
της μονής Αγίου Παντελεήμονος. Οφείλουµε πολλά στα αγιορειτικά φωτογραφικά εργαστήρια, γιατί οι 
φωτογράφοι τους διέθεταν ευαίσθητο βλέμμα για τα μοναχικά διακονήµατα, τα οποία και απαθανάτισαν 
µε τρόπο ιστορικά έγκυρο Και καλλιτεχνικά άψογο. Έτσι, προσφέρουν αυθεντικό υλικό, κατάλληλο για 
µελέτη του καθημερινού αγιορειτικού βίου. 


Από τους μοναχούς φωτογράφους μνημονεύουµε εκείνους των οποίων γνωρίζουμε το έργο. Είναι οι ιερο- 
µόναχοι Βενιαμίν Κοντράκης και Στέφανος Καρεώτης, οιεροδιάκονος Προκόπιος Καρεώτῆς, οι μοναχοί 
Ἰωάσαφ Καυσοκαλυβίτης, Νήφων Χιλανδαρινός, Δανιήλ και Μακάριος Νεοσκητιώτες μνημονεύουμε, επί- 
σης, τα φωτογραφικά εργαστήρια των μονών Αγίου Παντελεήμονος και Ζωγράφου, τῆς σκήτης του Αγίου 
Ανδρέα και της αδελφότητας των Ι]ωασαφαίων στα Καυσοκαλύβια. 


Ἡ δηµιουργία πορτρέτων δεν εἰχε μυστικά για τους παλαιούς αγιορείτες φωτογράφους. Οι φωτοσκιάσεις 
και οι γωνίες λήψης που βρίσκουμε σε φωτογραφικά πορτρέτα δημιουργηµένα στον Άθω στη διάρκεια του 
19ου και του 20οὐ αιώνα δεν έχουν τίποτε να ζηλέψουν από τα αριστουργήματα τῆς παγκόσμιας φωτογρα- 
φίας, παρά το γεγονός ότι στο Άγιον Όρος έλειπαν τα βασικά τεχνικά µέσα. Χαρακτηριστικό είναι το αυτο- 
πορτρέτο του ιεροδιακόνου Προκοπίου (αρ. 16). Ἡ Αγιορειτικἠ Φωτοθήκη έχει συγκεντρώσει εκατοντάδες 
Φωτογραφικά πορτρέτα αγιορειτών, που πολλές φορές περιβάλλονται απὀ κάποια ζωγραφική απεικόνιση, 
συχνά του μοναστηριού στο οποίο ανήκε το φωτογραφικό εργαστήρι. Η δηµιουργία των φωτογραφικών 
πορτρέτων, ατομικών και συλλογικών, συνήθως απηχεί κάποιο εξαιρετικό γεγονός, που δεν είναι πάντοτε 
ανιχνεύσιμο στη φωτογραφία, όπως η έναρξη ενός λειτουργήµατος, κάποια εορτή ἡ επίσκεψη. 


Οι μοναχοί φωτογράφοι δεν έκαναν µόνο εξαιρετικές λήψεις επεξεργάζονταν, επίσης, τις γυάλινες φωτο- 
γραφικές πλάκες, τους προγόνους του εὔκαμπτου φιλμ, και, στη συνέχεια, τύπωναν τις φωτογραφίες τους σε 
χαρτί. Οι γυάλινες φωτογραφικές πλάκες είχαν µεγάλο σχήμα και έδιναν σταθερές, ευκρινείἰς και υψηλής 
ποιότητας φωτογραφίες. Χρησιμοποιήθηκαν στο Άγιον Όρος για µεγάλο χρονικό διάστηµα, ακόµη και 
µετά την εμφάνιση του εὐκαμπτου φιλμ. Τέτοιες γυάλινες πλάκες εντοπίστηκαν και διασώθηκαν πολλές 
στο Άγιον Όρος τα τελευταία τριάντα χρόνια. Διατηρούνται µέχρι σήµερα και μπορούν να αποδώσουν 
θαυμάσιες φωτογραφικές εκτυπώσεις. Ἑκτός απὀ αυτές, βέβαια, έχει εντοπιστεί και μεγάλος αριθµός χάρ- 
τινων φωτογραφιών. 


Την περίοδο κατά την οποία ο αγιορειτικός μοναχισμός γνώρισε κάµψη, δηλαδή στα χρόνια µετά τον 
δεύτερο παγκόσμιο πόλεμο, η αγιορειτική φωτογραφία έπεσε σε παρακμή. Οι παλαιοί φωτογράφοι είχαν 
φύγει από τη ζωή, και το έργο τους έτεινε να ξεχαστεί. Λησμονήθηκε σιγά σιγά ακόµη και η χρησιμότητα 


1 


και η αξία των γυάλινων πλακών. Η Αγιορειτικἠ Φωτοθήκη της μονής Σιμωνόπετρας εργάστηκε για τη 
διάσωση, συγκέντρωση και τεκμηρίωση του λησμονημµένου φωτογραφικού υλικού, που το αναζήτησε σε 
σκήτες, κελιά και εργαστήρια των Καρεών. Δημιουργήθηκε, έτσι, στη µονή η σημαντικότερη φωτογραφική 
συλλογή αγιορειτικού περιεχοµένου σε διεθνές επίπεδο. Με την εκθεσιακή και εκδοτική δραστηριότητα 
της Αγιορειτικής Φωτοθήκης και µε την έρευνα που τη συνοδεύει, πολλά νέα φωτογραφικά τεκμήρια ἠρθαν 
στο φως, πολλαπλασιάζοντας την αποδεικτικἠ αξία των παλαιοτέρων. Αυτή η προσπάθεια συνεχίζεται 
ένας σταθμός τῆς εἶναι η παρούσα έκθεση. 


Σε αντίθεση µετις φωτογραφικές αποτυπώσεις κοσμικών, η σηµασία των οποίων φθείρεται σιγά σιγά µετά 
το θάνατό τους και χάνεται η μνήμη τους, η αγιορειτικἠ φωτογραφία αποκτά, µε το χρόνο, μεγαλύτερη 
αξία. Οι φωτογραφικές αποτυπώσεις μοναχών που κατατάχθηκαν ως άγιοι, λόγου χάρη, θα αποκτούν, όσο 
ο χρόνος περνά, μεγαλύτερη σηµασία, ακριβώς όπως οι χαρακτικές απεικονίσεις του 18ου και 19ου αιώνα, 
που παρουσιάζονται στο δεύτερο µέρος του καταλόγου, αποτελούν αναντικατάστατες οπτικές μαρτυρίες 
για το παρελθόν του ιερού τόπου. Παρουσιάζονται εδώ µε όλο το σεβασμό που αποδίδεται στα αγιορειτικά 
κειμήλια, γιατί κειμήλια µε το δικό τους τρόπο είναι και αυτές οι φωτογραφίες. 


Πρόσωπα 


1. Ο οικουµενικός πατριάρχης Ιωακείμ Γ΄κατά την περίοδο 

της διαµονής του στο Άγιον Όρος (1889-1901). 

Φωτογραφία: Προκόπιος ιεροδιάκονος Καρεώτης. 

Ἡ λήψη πραγματοποιήθηκε στις Καρυές, στο κελί του Αγίου Νικολάου 
Χαλκιά, όπου µόναζε ο φωτογράφος Προκόπιος. Ο πατριάρχης κρατεί 
μοναχική «ράβδο βαδίσεως». 


2. Καρυές. Πρωτεπιστάτης του Αγίου Όρους (1915). 
Στη φωτογραφία απεικονίζεται ο πρωτεπιστάτης Κυριακός μοναχός 
Διονυσιάτης, πλαισιωμένος απὀ δύο φουστανελοφόρους σεϊμένήδες. 


8. Καρυές. Ἱερά Επιστασία του Αγίου Όρους του έτους 1895-1896. 
Φωτογραφία: Θεόδωρος Βαφειάδης, 1896. 

Από αριστερά: ο αρχιγραµµατέας Χριστοφόρος Ἰβηρίτης, ο επιστάτης 
Πολύκαρπος Δοχειαρίτης, ο πρωτεπιστάτης προηγούμενος Δωρόθεος 
Λαυριώτης, οἱ επιστάτες Συνέσιος Ξενοφωντινός και Αλέξιος Εσφιγμενίτης, 
ο υπογραµµατέας Νικήτας Εσφιγµενίτης, µαζί µε τρεις σεϊμένηδες. 

4. Αρχιμανδρίτης Μακάριος (1820-1889), 
ηγούμενος της µονής Αγίου Παντελεήμονος. 
Φωτογραφία: Εργαστήριο µονής Αγίου 
Παντελεήμονος, δεκαετία 1870 


7.Όσιος Αριστοκλής ο Αθωνίτης (1848-1918). 
Φωτογραφία: Ρ.Α. ΡΟΠΟΠΙΔΓ6Υ, Μόσχα 1893/4 


10. Όσιος Παἴσιος ο Αγιορείτης 
(1924-1994) 

5. ἱερομόναχος Βησσαρίων (1808-1862), 
δικαίος της σκήτης Αγίου Ανδρέα. 
Φωτογραφία: Ν. Ανδρειωµένος, 
Κωνσταντινούπολη 


8. Νεομάρτυρας Ιωνάς ο Αθωνίτης 
(1879-1938) 


11. Όσιος Πορφύριος ο Καυσοκαλυβίτης 
(1906-1991) 


6. Όσιος Γαβριήλ (1849-1901), 
δικαίος της σκήτης Προφήτη Ηλία 


9. Όσιος Σιλουανός ο Αθωνίτης (1866-1938). 
Φωτογραφία: Εργαστήριο µονής Αγίου 
Παντελεήμονος 


Δρχ ΙΑΝ Ρ.ΕΑΑΗΗΤΡΑΤΝΗΛΛΕΗΡΑΤΡΦ. 1909. 


12. Αρχιμανδρίτης Καλλίστρατος (περ. 1830-1914), 
ηγούμενος τῆς μονής Ζωγράφου. 
Φωτογραφία: Εργαστήριο µονής Ζωγράφου 

13. Αρχιμανδρίτης Γαβριήλ (1886-1983), 14. Αρχιμανδρίτης Σωφρόνιος (1896-1993), 15. Αρχιμανδρίτης Αιμιλιανός (γεν. 1934), 
ηγούμενος της µονής Διονυσίου. ηγούμενος τῆς μονής Προδρόμου ηγούμενος της µονής Σιµωνόπετρας. 
Φωτογραφία: Ώουρίας ΤγίίΙε του Έσσεξ Φωτογραφία: Ώουρίας ΤγίΗ]ε 


16. Ἱεροδιάκονος Προκόπιος ο Καρεώτης 17. Μοναχός Φιλάρετος ο Καρουλιώτης 18. Μοναχός Ιωσήφ ο Ησυχαστής 
(1845-1922). (1872-1962). (1898-1959). 
Φωτογραφία: Προκόπιος ιεροδιάκονος Φωτογραφία: Παύλος Μυλωνάς, 1956 Φωτογραφία: Μακάριος μοναχός Νεοσκητιώτης 


Καρεώτης (αυτοπορτρέτο) 


19. Ἱερομόναχος Εφραίμ ο Κατουνακιώτης 20. Μοναχός Γεώργιος (Βίτκοβιτς) (1920-1972). 21. Ἱερομόναχος Ιωάννης ο Κολιτσιώτης 
(1912-1999). Φωτογραφία: Ἰάκης Τλούπας, 1969 (1906-1996). 
Φωτογραφία: Ώουρίας Γγ{ί]ε Φωτογραφία: Ζοἵαπ ΡΙήρεί 


σσΕΜΘΟ2ΝΕΙΑΜΔΖΩΡΟΛΗΙΠΟΕΙΝΕ ΡΑΣ 2.3 

παπα ΙΓοΠῃ ή σιηΒΛΙΘ τς ΠΙΙΕΣ 


ΑΗ στῃς 

22. Ῥώσοι µεγαλόσχημοι μοναχοί. 24. Αδελφότητα µονής Αγίου Παντελεήμονος. 
Φωτογραφία: αρχές 20οὐ αι. µε δύο μοναχούς. Φωτογραφία: Ίποπιας Ἠ/Ι{ίεπιοε, 1923 
Φωτογραφία: Εργαστήριο µονής Αγίου 
Παντελεήμονος, αρχές 20ού αι. 


25. Ρώσος ασκητής. 26. Μέλη τῆς ελληνικής κελιωτικής αδελφότητας του Αγίου Όρους. 


Φωτογραφία: αρχές 20ού αι. Φωτογραφία: Στέφανος ιερομόναχος Καρεώτης, δεκαετία 1910 


Ῥρππενοσσσ 


27. Μέλη της ρωσικής κελιωτικής αδελφότητας του Αγίου Όρους. 
Φωτογραφία: Στέφανος ιερομόναχος Καρεώτης 
και Παναγιώτης Στουρνάρας, 1913 

Γεγονότα 


28. Μονή Αγίου Παντελεήμονος. Η επίσκεψη του μεγάλου πρίγκιπα 
Αλεξίου Αλεξάντροβιτς (16 Ιουνίου 1867). 

Φωτογραφία: Εργαστήριο µονής Αγίου Παντελεήμονος. 

Δεξιά του μεγάλου πρίγκιπα κάθεται ο πνευματικός ιερομόναχος Ἱερώ- 
νυµος, αριστερά ο μετέπειτα ηγούμενος αρχιμανδρίτης Μακάριος και 
πίσω ο αρχιμανδρίτης Λεωνίδας (Κάβελιν), ηγούμενος της Λαύρας του 
Ἁγίου Σεργίου. 


29. Μονή Αγίου Παντελεήμονος. Η επίσκεψη των πρεσβευτών 
Αμερικής, Γερμανίας και Ρωσίας (Ιούλιος 1874). 

Φωτογραφία: Εργαστήριο µονής Αγίου Παντελεήμονος. 

Στην αναμνηστική φωτογραφία κάθονται (από αριστερά): Ο πνευµα- 
τικός ιερομόναχος Ἱερώνυμος, ο πρεσβευτής της Γερμανίας βαρόνος 
Κάρλ φον Βέρθερ, ο πρεσβευτής της Αμερικής Τζώρτζ Χένρυ Μπόκερ, 
ο πρεσβευτής της Ρωσίας στρατηγός Νικολάι Πάβλοβιτς Ἰγνάτιεφ 

και ο αρχιμανδρίτης Μακάριος, πρώτος ρώσος ηγούμενος τῆς µονής. 


30. Μονή Αγίου Παντελεήμονος. Η επίσκεψη του μεγάλου 
πρίγκιπα Κωνσταντίνου Κωνσταντίνοβιτς (15 Αυγούστου 1881). 
Φωτογραφία: Εργαστήριο µονής Αγίου Παντελεήμονος. 

Δεξιά του μεγάλου πρίγκιπα κάθεται ο πνευματικός ιερομόναχος 
Ἱερώνυμος και αριστερά ο αρχιμανδρίτης Μακάριος, ηγούμενος 
της μονής. 

31. Αρσανάς µονής Χιλανδαρίου. Ἡ υποδοχή του βασιλιά της Σερβίας 
Πέτρου Καρατζόρτζεβιτς (29 Μαρτίου 1910). 

Φωτογραφία: Ρ. Βαπδίη, Θεσσαλονίκη. 

Στη φωτογραφία απεικονίζονται µέλη της Ἱεράς Κοινότητας, οθωμανικό 
άγηµα που αποδίδει τιµές, στο ῥάθος της φωτογραφίας παραταγμένοι 

ο τελώνης και οι ζαπτιέδες του Άθω, ενώ ο Πέτρος συνοδεύεται απὀ τον 
πρωθυπουργό της Σερβίας Νίκολα Πάσιτς. 


35. Καρυές. Ῥώσοι στρατιώτες της Αντάντ µετον ιεροδιάκονο 
Ῥασίλειο (1917). 
Φωτογραφία: Στέφανος ιερομόναχος Καρεώτης 


32. Καρυές. Ιβηριτική Ἱερά Επιστασία του έτους 1912-1913. 
Φωτογραφία: Στέφανος ιερομόναχος Καρεώτης. 

Από αριστερά: ο υπογραμµατέας Αρσένιος μοναχός Ξενοφωντινός, 
οι επιστάτες Φώτιος μοναχός Σιµωνοπετρίτης, Συνέσιος μοναχός 
Παντοκρατορινός, ο πρωτεπιστάτης Τρηγέντιος προηγούμενος Ίβη- 
ρίτης, ο επιστάτης Στέφανος μοναχός Φιλοθεῖτης, ο αρχιγραμµατέας 
Ανατόλιος μοναχός Βατοπαιδινός, µαζί µε τέσσερις σεϊμένηδες. 


οΑπεάο, α 3 


34. Αθήνα. Επιτροπή Αγιορειτών µετον μητροπολίτη Αθηνών 
Θεόκλητο στολόφοτου Αρείου Πάγου (αρχές Οκτωβρίου 1913). 
Φωτογραφία: Γ. Παπαμήτρος - Δ. Παγώνης. 

Από αριστερά: ο αρχιμανδρίτης Ιωαννίκιος (ηγούμενος της µονής 
Σιµωνόπετρας), ο αρχιμανδρίτης Αθανάσιος (ηγούμενος της µονής 
Καρακάλλου), ο προηγούμενος Κλήμης Χιλανδαρινός (πρωτεπιστά- 
τής), ο μητροπολίτης Αθηνών Θεόκλητος, ο προηγούμενος Ευγένιος 
Ῥηροποταμηνός και ο αρχιμανδρίτης Θεοδόσιος Φιλοθεΐτης. 


36. Μονή Βατοπαιδίου. Η επίσκεψη του πρωθυπουργού 
της Ελλάδας Ελευθερίου Βενιζέλου (5 Μαΐου 1930). 

Στη φωτογραφία εικονίζονται, επίσης, ο πρωτεπιστάτης, ο πολιτικός 
διοικητής και προεστώτες αγιορειτικών μονών. 


μα  Ἱ ορ α 


37. Μονή Βατοπαιδίου. Τα µέλη της Προκαταρκτικής Επιτροπής 38. Μεγίστη Λαύρα. Η υποδοχή του βασιλιά της Ελλάδας Γεωργίου Β΄ 
των Ορθόδοξων Εκκλησιών (8-23 Ἰουνίου 1930). (31 Μαΐου 1937). 
Φωτογραφία: Προκόπιος ιεροδιάκονος Καρεώτης Φωτογραφία: Γεώργιος Λυκίδης 


39. Μονή Χιλανδαρίου. Ο πατριάρχης των Σέρβων Γερμανός 40. Αθήνα. Η λιτάνευση της εικόνας του Άξιον εστί 
µε δύο μητροπολίτες και τον πολιτικό διοικητή του Αγίου στην πλατεία Συντάγματος (17 Απριλίου 1962). 
Όρους (Μάιος 1959). Φωτογραφία: Αδελφοί Μεγαλοκονόμου 


Φωτογραφία: Γιάννης Κυριακίδης 


41. Καρυές. Ο οικουµενικός πατριάρχης Αθηναγόρας 
(23 Ιουνίου 1963). 
Φωτογραφία: Πέτρος Εσπιελίδης 

42. Καρυές. Ο οικουµενικός πατριάρχης Αθηναγόρας 
µετον μητροπολίτη Λένινγκραντ Νικόδηµο (23 Ιουνίου 1963). 
Φωτογραφία: Αδελφοί Μεγαλοκονόμου 


Ν΄ 


ΙΑΔΑ.27 λέω, 


43. Καρυές. Οι αρχηγοίτων Ορθόδοξων Εκκλησιών στο μέγαρο της Ἱεράς Κοινότητος (23 Ιουνίου 1962). 

Φωτογραφία: Αδελφοί Μεγαλοκονόμου. 

Στους εορτασμούς για τη χιλιετηρίδα του Αγίου Όρους συμμετείχαν: ο πατριάρχης Ἱεροσολύμων Βενέδικτος, ο Σερβίας Γερμανός, ο Βουλγαρίας 
Κύριλλος, ο Ρουμανίας Ιουστινιανός, εκπρόσωποι των πατριαρχείων Αλεξανδρείας, Αντιοχείας και Μόσχας, αρχηγοί και αντιπρόσωποι των λοιπών 
αυτοκέφαλων Ορθόδοξων Εκκλησιών. Παρόντες ήταν, επίσης, εκπρόσωποι και άλλων χριστιανικών ομολογιών. 

ΑΓΙΟΡΕΙΤΙΚΗ ΧΑΛΚΟΓΡΑΦΙΑ 
Τόπος, Μνημεία, Εικόνες 


Α πό το τελευταίο τέταρτο του 18ου μέχρι το τέλος του 19ου αιώνα δημιουργήθηκαν στα εργαστήρια 
του Αγίου Όρους εκατοντάδες χαρακτικές μήτρες απὀ τις οποίες εκτυπώθηκαν σε χαρτί δεκάδες 
χιλιάδες χαλκογραφίες, µε αγιορειτικά, κυρίως, Και άλλα θρησκευτικά θέµατα. Ἡδη απὀ τις αρχές του 

1δου αιώνα, πριν αναπτυχθούν εργαστήρια στο Άγιον Όρος, τα μοναστήρια έδιναν παραγγελίες σε κέντρα 
χαρακτικής τῆς εποχής, κυρίως στη Βενετία. Οι παραγγελίες εκτός Αγίου Όρους δεν σταμάτησαν, αλλά 
οπωσδήποτε µε τον καιρό περιορίστηκαν, ενώ ταυτόχρονα διευρύνθηκε η γεωγραφική ακτίνα τους. Έτσι, 
βρίσκουμε θέµατα χαλκογραφηµένα στη Μόσχα στα µέσα του 18ου αιώνα (βλ. αρ. 3 και 5). 


Η δραστηριότητα των αγιορειτικών εργαστηρίων παρουσίασε έξαρση σε όλο τον 190 αιώνα. Ωστόσο, μόλις 
τα τελευταία χρόνια η έρευνα ανέσυρε την αγιορειτική χαλκογραφία απὀ τη λήθη. Πρωτοπόρος στη µελέ- 
τη και δημοσίευση των έργων στάθηκε η Ντόρη Παπαστράτου µετη μνημειώδη έκδοση «Χάρτινες εικόνες. 
Ορθόδοξα θρησκευτικά χαρακτικά, 1665-1899». Το έργο της συνέχισε η µονή Σιµωνόπετρας µε πρωτεργά- 
τες τον ιερομόναχο Ι]ουστίνο και τον µακαριστό ερευνητή Γιώργο Γκολομπία, οι οποίοι εντόπισαν, κατέ- 
γραψαν και μελέτησαν τις αγιορειτικές χαλκογραφίες σε συλλογές ανά τον κόσµο. Καρπός της πολυετούς 
ἐρευνάς τους αποτελεί το υπό έκδοση έργο «Αγιορειτική Χαλκογραφία». Παράλληλα, καταρτίστηκε στη 
µονή η πληρέστερη συλλογή αγιορειτικών χαλκογραφιών σε διεθνές επίπεδο. 


Για την περίοδο απὀ τα τέλη του 18ου µέχρι τα τέλη του 19ου αιώνα η έρευνα εντόπισε στο Άγιον Όρος 
τουλάχιστον πενήντα χαλκογράφους που φιλοτεχνούσαν χάλκινες πλάκες. Εντοπίστηκαν, επίσης, περισ- 
σότερα απὀ είκοσι εργαστήρια, κυρίως στις Καρυές, τα οποία εκτύπωναν χαλκογραφίες από τις πλάκες που 
κατασκεύαζαν οι αγιορείτες χαλκογράφοι. 


Οι χάλκινες χαρακτικές πλάκες, λόγω του βάρους τους, διατηρήθηκαν σε μονές και σκήτες ὀπου στο 
παρελθὀν είχαν λειτουργήσει εργαστήρια. Αντίθετα, οι εκτυπωµένες χαλκογραφίες ταξίδεψαν εκτός Αγίου 
Όρους, διότι αυτός ήταν ο προορισμός τους, να φέρουν το Άγιον Όρος κοντά στους πιστούς, σε όλο τον ορ- 
θόδοξο κόσµο. Η διάθεση των χαλκογραφιών δημιουργούσε µία πνευματική και ψυχική επαφή μεταξύ του 
μακρινού Άθω και των απανταχού ευσεβών, αλλά και ενίσχυε οικονομικά τις χειμαζόμενες αθωνικές µονές. 
Πολλές φορές τα μοναστήρια, για να αντιμετωπίσουν έκτακτες περιστάσεις (πυρκαγιές, θεοµηνίες, υπερβο- 
λική φορολογία, υψηλά χρέη), βρίσκονταν στην ανάγκη να διενεργούν εράνους, µε περιοδείες εξουσιοδο- 
τηµένων μοναχών σε τόπους μακρινούς. Εφοδιασμένοι µετις κατάλληλες άδειες και συστατικές επιστολές, 
οι μοναχοί πραγματοποιούσαν µακρόχρονα ταξίδια, για να συγκεντρώσουν ελεημοσύνες απὀ τους πιστούς. 
Αυτό καταγράφτηκε στην ιστορία µε τον όρο «ζητεία». Οι χαλκογραφίες --ή χάρτινες εικόνες-- διευκόλυναν 
τη ζητεία, διότι δίνονταν ως «ευλογία» του μοναστηριού προς τους ευλαβείς πιστούς. 


Οι αγιορειτικές χαλκογραφίες έχουν, µε ελάχιστες εξαιρέσεις, θρησκευτικό περιεχόµενο. Απεικονίζουν το 
Άγιον Όρος, τα μοναστήρια και τις σκήτες του, τον Χριστό, την Παναγία, αρχαγγέλους, αγίους και άλλα 
θέµατα. Το Άγιον Όρος απεικονίζεται δίκορφο, µε τους αγίους και τα μοναστήρια τοποθετημένα µε αφαιρε- 
τικό τρόπο στην εικόνα. Ο απεικονιστικός αυτός τρόπος εντοπίζεται ήδη απὀ τον 18ο αιώνα και χρησιµο- 
ποιήθηκε επανειλημμένα. Σε αρκετές χάρτινες εικόνες το κεντρικό θέµα είναι ένα μοναστήρι µετους αγίους 
του. Το μοναστήρι δεν παρουσιάζεται ως αυτόνομο θέµα, δηλαδή ως σύνολο κτηρίων µετον περιβάλλοντα 
χώρο. Ο χαράκτης δεν ενδιαφερόταν να αποδώσει αρχιτεκτονικές και γεωγραφικές λεπτομέρειες, ούτε να 
δείξειτην ομορφιά του τοπίου. Στο έργο του ήταν μάλλον αδιάφορος για την κοσμική ακρίβεια: αυτό που 
έκανε πλησίαζε περισσότερο προς την προσευχή. Η αγιορειτική χαρακτική έχει την απλότητα, τον αυ- 
θορμητισμό και το λαϊκότροπο ύφος των μεταβυζαντινών εικόνων. Το κάθε μοναστήρι παρουσιάζεται ως 
ένα λαϊκό θρησκευτικό μήνυμα: µετους αγίους που το προστατεύουν, τους κτήτορες, τους χορηγούς και, 
βέβαια, τα άγια λείψανα, μαζί µε διακριτικά στοιχεία τῆς κτηριακής του εμφάνισης. 


Ο προστάτης άγιος της µονής κατείχε κεντρική θέση σε κάθε χαλκογραφία, ἡ οποία λειτουργούσε εν µέρει 
και ως εικόνα του. Το μήνυμα, λοιπόν, που εξέπεμπε κάθε χαλκογραφία μοναστηριού ήταν εξαιρετικά 
πυκνό, ἐτσι ώστε -ανεξαρτήτως τῆς καλλιτεχνικής αξίας της- να αποτελεί την απάντηση στις πνευματικές 

αναζητήσεις των ευσεβών, οι περισσότεροι των οποίων δεν θα μπορούσαν ποτέ να κάνουν το μακρινό και 
δαπανηρό ταξίδι προς τον Άθω. 


Ἡ έντονη παρουσία του πνευματικού, µη υλικού, κόσμου ήταν η µεγάλη διαφορά της αγιορειτικής απὀ την 
κοσμική χαλκογραφία της εποχής. Ο ρόλος τής αγιορειτικής χαλκογραφίας ήταν να εντάξει το μοναστήρι 
στην καθημερινή ζωή χιλιάδων απλών ανθρώπων, όσο µακριά και αν αυτοί κατοικούσαν. Οι δίγλωσσες -ή 
και τρίγλωσσες μερικές φορές- επεξηγηµατικές επιγραφές στο περιθώριο τῆς εικόνας επιβεβαιώνουν ότι 
αυτός ήταν ο προορισμός και μαρτυρούν τη γεωγραφική ευρύτητα της κυκλοφορίας των χαλκογραφιών. 


Αυτός ο χαρακτήρας των χάρτινων εικόνων θεμελιώνει το χαρακτηρισμό «εικόνες των φτωχών» που τους 
αποδόθηκε. Ἡ ζωγραφισμένη σε ξύλο εικόνα είχε υψηλό κόστος και ήταν απρόσιτη για τη πλειονότητα 

του πληθυσμού, σε εποχές και περιοχές µε πολύ χαμηλό βιοτικό επίπεδο. Αντίθετα, η χάρτινη εικόνα (επειδή 
αναπαραγόταν σε µεγάλο αριθµό απὀ µία χάλκινη πλάκα) ήταν οικονομικά προσιτή. Ταυτόχρονα, συνέδεε 
άµεσα το μοναστήρι µε τον πιστό, διότι μετέφερε την ευλογία του πρὠτου προς τον δεύτερο. Έτσι, το Άγιον 
Όρος απέκτησε παρουσία στα προσκυνητάρια τῆς ορθόδοξης νότιας και ανατολικής Ευρώπης. 


Ἡ μεγαλύτερη ενότητα των χαρακτικών είναι οι χάρτινες θρησκευτικές εικόνες του Ιησού, της Θεοτόκου, 
των αρχαγγέλων και των αγίωγ. Οι άγιοι απεικονίζονται είτε μεμονωμένοι είτε μαζί µε άλλους (όπως οι 
άγιοι Δημήτριος και Γεώργιος που εικονίζονται µαζί, θέµα δημοφιλές και επαναλαμβανόμενο). Αξίζει να ση- 
μειωθεί ότι στους αγίους περιλαμβάνονται και νεοµάρτυρες, που είχαν σχετικά πρόσφατα µαρτυρήσει υπέρ 
πίστεως, όπως οι άγιοι Κωνσταντίνος ο Ὑδραίος και Γεώργιος των Ιωαννίνων: η απόδοση τιµής στη μνήμη 
τους είχε ήδη εξαπλωθεί στο βαλκανικό χώρο. 


Ἡ χάλκινη πλάκα ήταν πολύτιμο και ακριβό υλικό και μπορούσε να χρησιµοποιηθεί κατ’ επανάληψη. Ἠταν 
δυνατόν να τροποποιήθεί, να διορθωθεί ή και να ανακαινιστεί. Βρίσκουμε, έτσι, στις χάρτινες εικόνες θέµα- 
τα µε µικρές παραλλαγές μεταξύ τους. Η χαλκογραφική πλάκα µετην Παναγία Πορταΐτισσα και τη µονή 
Ιβήρων (αρ. 5) φιλοτεχνήθηκε στη Μόσχα το 1835 και ανακαινίστηκε σε αγιορειτικό εργαστήριο µερικά 
χρόνια αργότερα. Επίσης, οι αγιορείτες χαλκογράφοι δέχονταν παραγγελίες και εκτός Αγίου Όρους, 

ᾖ δημιουργούσαν θέµατα ευρύτερου ορθόδοξου ενδιαφέροντος που θα προσέλκυαν τους προσκυνητές 
(βλ. αρ. 13). 

Οι αντιπροσωπευτικές χαλκογραφίες που ακολουθούν χωρίζονται, για εποπτικούς λόγους, σε δύο ενότη- 
τες: (α) Τόπος και Μνημεία, (β) Εικόνες. Ωστόσο, όπως προαναφέρθηκε, και η πρώτη ενότητα περιλαμβά- 
νει εικόνες αγίων, αφού ο αγιορειτικός τόπος δεν µπορεί να νοηθεί χωρίς το θρησκευτικό του περιεχόµενο. 


1. Γενική άποψη του Αγίου Όρους. 

Χαλκογραφία, 26,9χ36,5 εκ. 

(Άγιον Όρος), περ. 1770. 

Χαράκτης: άγνωστος. 

Βιβλιογραφία: Παπαστράτου 1986, αρ. 425. 

Ιουστίνος ιεροµ. 1997, σ. 208-209. (οἰοδίας 2005, σ. 92 


2. Γενική άποψη του Αγίου Όρους. 
Χαλκογραφία, 50,2χ67,4 εκ. 

(Άγιον Όρος), 20 Απριλίου 1866. 
Χαράκτης: Αβέρκιος μοναχός. 

Χορηγός: Αγαθάγγελος μοναχός. 
Ἑιβλιογραφία: Παπαστράτου 1986, αρ. 427 


3. Ἡ µονή Χιλανδαρίου. 

Χαλκογραφία, 68δ,5χ92,9 εκ. 

Μόσχα, Οκτώβριος 1757. 

Χαράκτης: άγνωστος. 

Δαπάνη και επιμέλεια: Ἑλισαίος Κοάοπον!έ, αρχιμανδρίτης Χιλανδαρινός. 
Ἑιβλιογραφία: Παπαστράτου 1986, αρ. 461. Ώανίάον 1990, αρ. 2 


4. Ἡ µονή Διονυσίου. 

Χαλκογραφία, 48,5Χ65,5 εκ. 

Βενετία, 1754. 

Χαράκτης: άγνωστος. 

Ανακαίνιση: (Άγιον Όρος), β΄ τέταρτο 19ου αι. 
Ἑιβλιογραφία: Παπαστράτου 1986, αρ. 468. 

Ιουστίνος ἱερομ. 1997, σ.211-212. (οἱοδίας 2005, σ.91 

5. Ἡ µονή Ιβήρων. 

Χαλκογραφία, 59,8χ50,3 εκ. 

Μόσχα, Νοέμβριος 1828. 

Χαράκτης: άγνωστος. 

Χορηγός: Διονύσιος μοναχός Ιβηρίτης. 
Ανακαίνιση: (Άγιον Όρος), µέσα 19ου αι. 
Βιβλιογραφία: Παπαστράτου 1986, αρ. 455 

7. Ἡ µονή Ζωγράφου. 


6. Ἡ µονή Παντοκράτορος. 
Χαλκογραφία, 51,5χ40,2 εκ. 

(Άγιον Όρος), δεκαετία 1810. 

Χαράκτης: (Γεννάδιος ιεροδιάκονος). 
Χορηγός: Μονή Παντοκράτορος. 
Βιβλιογραφία: Παπαστράτου 1986, αρ. 478 

Χαλκογραφία, 52Χ69,1 εκ. «(Άγιον Όρος), 1836 « Χαράκτης: (Θεόφιλος μοναχός) « Χορηγός: Μονή Ζωγράφου. 
Συνδρομή: Ακάκιος αρχιμανδρίτης, Νεκτάριος μοναχός, αυτάδελφοι » Ανακαίνιση: µέσα 19ου αι. « Σπουδή 
και δαπάνη: Ανατόλιος αρχιμανδρίτης Ζωγραφίτης « Βιβλιογραφία: Παπαστράτου 1986, αρ. 459. οἰοδίας 2005, σ. 98 

8. Η µονή Σιµωνόπετρας. 
Χαλκογραφία, 77,4χ53,2 εκ. 

Ἅγιον Όρος, 20 Μαΐου 1868. 
Σχεδιαστής: (Διονύσιος ζωγράφος). 
Χαράκτης: Ιωάννης Καλδής. 

Χορηγός: Μονή Σιµωνόπετρας. 
Βιβλιογραφία: Παπαστράτου 1986, 

αρ. 499. Ιουστίνος ιεροµ. 1997, σ. 212-213. 
(οἰοδίας 2005, σ. 104 


10. Ἡ µονή Αγίου Παντελεήμονος. 
Χαλκογραφία, 39,5χ29,9 εκ. 

(Άγιον Όρος), 15 Μαρτίου 1836. 
Χαράκτης: (Θεόφιλος μοναχός). 
Χορηγός: Μονή Αγίου Παντελεήμονος. 
Ανακαίνιση: α΄ μισό 19ου αι. 


Βιβλιογραφία: Παπαστράτου 1986, αρ. 518. 


(οἰοδίας 2005, σ.99 


12. Η Νέα Σκήτη. 

Χαλκογραφία, 42χ29 εκ. 

(Άγιον Όρος), 6 Ιουνίου 1812. 
Χαράκτης: Παρθένιος ιερομόναχος. 
Ανακαινιστής: (Δανιήλ 
ιερομόναχος), 1557. 

Βιβλιογραφία: Παπαστράτου 1986, 
αρ. 505. οἰοδίας 2005, σ. 95 


9. Ἡ µονή Γρηγορίου. 
Χαλκογραφία, 41,1Χ28.9 εκ. 
(Άγιον Όρος), 1819. 
Χαράκτης: Θεοφύλακτος 
μοναχός. 

Βιβλιογραφία: Παπαστράτου 
1986, αρ. 512. οἰοδίας 2005, 
σ. 97 


11. Ἡ σκήτη Αγίου Ανδρέα. 
Χαλκογραφία, 28,3Χ22,4 εκ. 
(Άγιον Όρος), 1849. 

Χαράκτης: (Κύριλλος μοναχός). 
Βιβλιογραφία: Παπαστράτου 
1986, αρ. 452 


13. Το κουβούκλιο 

του Παναγίου Τάφου. 
Χαλκογραφία, 69,5χ51.6 εκ. 
(Άγιον Όρος), 1870. 
Χαράκτης: Ιωάννης Καλδής. 
Χορηγός: Γαβριήλ 
ιερομόναχος. 

Βιβλιογραφία: Παπαστράτου 
19686, αρ. 571 

14. Ἡ Παναγία Γλυκοφιλούσα. 
Χαλκογραφία, 54χ43 εκ. 

(Άγιον Όρος), µέσα 19ου αι. 

Χαράκτης: άγνωστος. 

Βιβλιογραφία: Παπαστράτου 1986, αρ. 101 


15. Η Γέννηση καιη Βάπτιση του Χριστού. 
Χαλκογραφία, 40,8χ58,7 εκ. 

(Άγιον Όρος), 1857. 

Χαράκτης: Δανιήλ ιερομόναχος. 
Βιβλιογραφία: Ώανίάον 2004, σ. 204 


16. Ἡ Βαϊοφόρος. 

Χαλκογραφία, 48,1Χ69,5 εκ. 

Άγιον Όρος, 1870. 

Χαράκτης και χορηγός: Αβέρκιος μοναχός. 
Βιβλιογραφία: Παπαστράτου 1986, αρ. 22 


17. Ἡ Σταύρωση και η Ανάσταση του Χριστού. 
Χαλκογραφία, 54,8χ40,6 εκ. 

(Άγιον Όρος), µέσα 19ου αι. 

Χαράκτης: άγνωστος 


; 


κ ο κλ 


αὐ 
μ, φ 
”- 


ἐν τζ ολ 


ΗΝ 
4) κος ο 


( 
(| 


- μ σι ο 
πππππππαπαἁπτ 


κε νο η πί 

πω οχως 1 
ο. ΓΑ) ) 

(ρδων ον Π 

η ται- 

ΣΣΙΣΣΣΣΣΣΥΣΣΝ Τη 


πακπαπαμπασπαπππαππππα 


9499949499 


19. Ἡ Παναγία το Ρόδον το Αμάραντον και ο Ακάθιστος Ύμνος. 
Χαλκογραφία, 71,7Χ49,7 εκ. 

Καρυές, β΄ τέταρτο 19ου αι. 

Χαράκτης: Άνθιμος μοναχός Πελοποννήσιος. 

Βιβλιογραφία: Παπαστράτου 1986, αρ. 126 


18. Ο Ευαγγελισμός της Θεοτόκου. 
Χαλκογραφία, 29,1Χ29,8 εκ. 

Άγιον Όρος, δεκαετία 1850. 

Χαράκτης: (Ευθύμιος ιεροδιάκονος). 
Βιβλιογραφία: Παπαστράτου 1986, αρ. 146 

20. Ἡ Δευτέρα Παρουσία. 
Χαλκογραφία, 51.9 Χ71,8 εκ. « (Άγιον Όρος), 12 Ιανουαρίου 1841 « Χαράκτης: Άνθιμος μοναχός Πελοποννήσιος « 


Βιβλιογραφία: Παπαστράτου 1986, αρ. 56 

21. Ο αρχάγγελος Μιχαήλ 
παιδεύειτην ψυχή του πλουσίου. 
Χαλκογραφία, 57,1139,2 εκ. 
(Άγιον Όρος), 1858. 

Χαράκτης: Ευθύμιος 
ιεροδιάκονος. 

Χορηγός: Φιλόθεος ιερομόναχος. 
Βιβλιογραφία: Ιουστίνος ιεροµ. 
1997, σ. 216-217. ἀοἱοδίας 2005, 

σ. 100 


23. Ο άγιος Κωνσταντίνος 
ο Υδραίος (1770-1800). 
Χαλκογραφία, 48,3χ26,2 εκ. 


Ύδρα, 27 Ιουλίου 1829. 


Χαράκτης: Αγαθάγγελος 
ιεροδιάκονος εκ Σερρών. 
Χορηγός: Γεράσιμος μοναχός 
Ὑδραίος. 

Βιβλιογραφία: Παπαστράτου 1986, 
αρ. 277. Ιουστίνος εροµ. 1997, 

σ. 220-221. «οἰοῦίας 2005, σ. 97 


25. Ο άγιος Μόδεστος. 
Χαλκογραφία, 37,727,8 εκ. 
(Άγιον Όρος), δεκαετία 1850. 
Χαράκτης: (Ευθύμιος 
ιεροδιάκονος). 
Βιβλιογραφία: Ώανίάον 2004, 
σ. 180 


22. Ο άγιος Γεώργιος 

των ]ωαννίνων (1808-1828). 
Χαλκογραφία, 42,1Χ32,2 εκ. 
(«Άγιον Όρος), 

20 Δεκεμβρίου 1856. 
Χαράκτης: (Ευθύμιος 
ιεροδιάκονος). 


'. Βιβλιογραφία: Παπαστράτου 


1986, αρ. 234 


24. Ἡ πυρφόρος ανάβαση 
του προφήτη Ηλία. 
Χαλκογραφία, 66,4χ46,] εκ. 
(Άγιον Όρος), δεκαετία 1850. 
Χαράκτης: άγνωστος 


26. Οι ἆγιοι Δημήτριος 

και Γεώργιος. 
Χαλκογραφία, 38,8χ29,6 εκ. 
(Άγιον Όρος), 1858. 
Χαράκτης: Δανιήλ 
ιερομόναχος 

27. Οι ἁγιοι Γεώργιος, Θεόδωρος, Ευστάθιος και Δημήτριος. 
Χαλκογραφία, 40χ55 εκ. 

(Άγιον Όρος), 22 Ιουλίου 1825. 

Χαράκτης: Κύριλλος μοναχός. 

Χορηγός: Αγαθάγγελος μοναχός. 

Βιβλιογραφία: Ώαν]άον 2004, σ. 208 


28. Οι ἁγιοι Κωνσταντίνος και Ελένη - 
Ἡ Παναγία Γαλακτοτροφούσα. 
Χαλκογραφία, 48,3χ69,8 εκ. 

